《暮春联句九首》
宋代·许月卿

沃心裨帝学，古道畅皇风。
天下真无敌，君前置一通。
将拚龙尾真，去作鱼头公。
笔底澜翻舌，谈间磊块胸。
通明云殿上，清切玉堂中。
发轫同安簿，深衣独乐翁。
孝经题幼志，沼鉴见精忠。
元佑龙蛇杂，开禧蟊贼讧。
隆冬老儒立，奸党一碑丰。
三晋春秋在，千年纲目同。
长天炤孤愤，清夜好研穷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。